kardosdrur/scandi-wiki huggingface dataset:
Ösmo

Ösmo er en svensk by, beliggende i Nynäshamns kommune i Stockholms län i landskapet Södermanland. I år 2010 havde byen en befolkning på 3.911 indbyggere og et areal på 2,19 km2. 
Ösmo ligger cirka ti kilometer nordvest for Nynäshamn.

I Ösmo er der servicetilbud i form af skoler, børnehaver, bibliotek, svømmehal, idrætspladser og et center med butikker, restauranter og bank. Indbyggerne i Ösmo er overvejende pendlere, og arbejder primært i Nynäshamn, Södertälje og Stockholm.

Der blev tidligt etableret bosættelser i Ösmo, der er blandt andet gjort fund fra stenalderen, helleristninger og  adskillige runesten. Ösmo omtaltes i skriftlige dokumenter allerede i 1281, da under navnet Øzmo.

Indtil 1974 var Ösmo administrationscenter i den tidligere Ösmo kommune. I 1974 oprettede man Nynäshamns kommune ved at sammenlægge Ösmo kommune, Sorunda kommune og byen Nynäshamn. 

Ösmo har en station på Stockholms pendlertognet, på enkeltsporlinjen Västerhaninge-Nynäshamn. 

Byer i Nynäshamns kommun
Poul Skibsted

Poul Frederik Skibsted (ved dåben: Povel Friderich) (23. maj 1753 i København – 21. september 1812 sammesteds) var en dansk højesteretsadvokat og generalfiskal.

Hans forældre var brygger og grosserer i København Michael Skibsted (1699-1775) og Johanne Angelberg (1719-1772, gift 1. gang 1747 med brygger Christopher Klog, ca. 1705-1750). Skibsted blev student 1771, privat dimitteret, og cand. jur. 1774, udnævntes 1776 til højesteretsadvokat og 1789 til generalfiskal. Han var en dygtig og samvittighedsfuld advokat og blev meget benyttet; især af godsejere og de store handelshuse. Som generalfiskal faldt det i hans lod at være aktor i en række af tidens kendte pressesager, således (1798) mod Malthe Conrad Bruun i anledning af dennes skrift Aristokraternes Catechismus, hvilken sag endte med Bruuns udvisning, mod P.A. Heiberg — der har kaldt Skibsted for Christian Colbiørnsens »Bulbider« — og (1794) mod bogtrykker K.H. Seidelin. I disse sager forfulgte han på regeringens vegne skarpt de nye oplysningsideer, der lå langt fra hans egne konservative holdninger. Fra 1793 var han deliberationskommitteret i Kjøbenhavns Brandforsikring. Han blev justitsråd 1793.

Han blev gift 5. maj 1779 i Trinitatis Kirke med Christina Magdalena de Fine Olivarius (15. september 1756 i København – 14. januar 1817 sammesteds), datter af kontrollør, senere bogholder ved Banken Arnoldus de Fine Olivarius (1718-1804) og Pauline Susanne Marie Baumann (1726-1799).

Han er begravet på Assistens Kirkegård. Der findes en miniature i voks af ukendt (familieeje). Tegning (Højesteret). Stik af Andreas Flint.

Kilder 
 Erik Reitzel-Nielsen, "Poul Skibsted", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 H. Hjorth-Nielsen, Danske Prokuratorer med kongelig Bevilling 1660-1869, Dansk Historisk Håndbogsforlag, 1977 (1935). .

Prokuratorer fra Danmark
Generalfiskaler
Personer fra København
Danskere i 1700-tallet
Danskere i 1800-tallet
Poul
Personer i Dansk Biografisk Leksikon
Jan Baptista van Helmont

Jan Baptista van Helmont (født 12. januar 1577 i Bryssel, død 30. december 1644 på slottet Vilvorde) var en flamsk mystisk filosof og læge. Han var søn af Franciscus Mercurius van Helmont.

van Helmont var af en gammel adelig slægt og arving til flere godser; sine studier begyndte han meget tidlig ved universitetet i Louvain, hvor han allerede 17 år gammel skulle have været promoveret til magister, hvilket han dog frabad sig. Lægevidenskaben, især kirurgien, som han først havde kastet sig over, tilfredsstillede ham ikke, da han indsat, hvor mangelfuld den menneskelige viden var, og han beskæftigede sig nu i flere år med filosofi, matematik, naturvidenskab og jura uden dog at føle tilfredsstillelse ved noget af disse studier. Ved læsningen af Thomas a Kempis’ værker kom han til erkendelse af, at indsigt ikke kunne erhverves, men var en umiddelbar gave fra Gud; for at gøre sig værdig hertil skilte han sig ved sine godser og blev belønnet i for denne forsagelse ved talrige visioner, i hvori han fik oplysning om de spørgsmål, som interesserede ham. studiet af Paracelsus førte ham tilbage til kemien og lægevidenskaben, som han 1599—1605 dyrkede på rejser; i det sidstnævnte år ægtede han en brabantsk adelsdame og tilbragte nu resten af sit liv på godset Vilvoorde, stadig beskæftiget med kemiske forsøg.

I teoretisk henseende sluttede han sig fornemmelig til Paracelsus, hvis reformation af lægevidenskaben først blev gennemført af Helmont. Det er især læren om livsånden, Archeus, det organiserende princip i mennesket, som Helmont udvikler videre, og som fik en ikke ringe betydning for den følgende tids lægevidenskab. Ligeledes optog Helmont fra Paracelsus de gamles lære om verdensmanden, quinta essentia, som årsag til alle tings gensidige sympatier og antipatier. Helmont introducer ordet "gas" og er den første, der bruger navnet magnetisme, og han blev derved grundlæggeren af læren om den dyriske magnetisme, som senere udvikledes videre af Franz Mesmer. Af Helmonts værker udkom kun afhandlingen: De magnetica vulnerum curatione (Paris 1621), medens han levede; de øvrige, i alt 119 afhandlinger, blev først udgivne efter hans død af hans søn under titlen: Ortus medicinæ i. e. initia Physicæ inaudita (Amsterdam 1648).

Kilder

Noter 

Personer fra Bruxelles
Læger fra Belgien
Filosoffer fra Belgien
Oskol

Oskol (, ; , ) er en flod i Kursk og Belgorod oblast i Rusland og Kharkiv oblast i Ukraine. Den er en venstre biflod til Donets, og er 436 km lang, med et afvandingsområde på 14.680 km².

Floden har sit udspring på det centralrussiske højland, længst øst i Kursk oblast. Den løber derefter sydover gennem Belgorod oblast og de østlige dele af Kharkiv oblast i Ukraine. Okring 10 km før mundingen i Donets ligger Tsjervonoskil-reservoiret, som blev taget i brug i 1958 for produktion af elektricitet. Floden får størstedelen af sin vandføring fra snesmeltning. Den er islagt fra november til marts.

Langs Oskol ligger flere byer: Staryj Oskol, Novyj Oskol og Valujki i Rusland, og Kupjansk i Ukraine.

Eksterne henvisninger 

Floder i Belgorod oblast
Floder i Kursk oblast
Floder i Kharkiv oblast
Donets

Donets (, ; , ) er en biflod til Don i det østlige Ukraine og sydlige Rusland. Floden har et afvandingsareal på 98.900 km² og er 1.053 km lang hvoraf 222 km er sejlbare. Den udspringer nord for Belgorod og munder ud i Don øst for Rostov. Syd for floden ligger det stærkt industrialiserede Donetsplateau, Donetskij Krjasi, med Donetsbækkenet/Donbass, hvor der er store forekomster af kul, ildfast ler, zink og bly, som har skabt basis for omfattende sværindustri.

Etymologi 
Don, der fødes af Donets, var kendt af Ptolemæus som "Tanais", og vesteuropærerne anerkendte, at Don havde en væsentlig biflod, som enten kaldtes "Lille Tanais" eller "Donets". Det slaviske navn, russisk Severskij Donets og ukrainsk Siverskij Donets stammer af, at floden udspringer i det tidligere fyrstendømme Severskij, hvor  () betyder nord eller det nordlige. Den italienske krønikeskriver Alexander Guagnini skrev: "Der er også en anden, Lille Tanais, der udspringer i Severskij Fyrstendømmet og flyder ind i Store Tanais før udløbet i Azovske Hav".

Byer Donets løber igennem 
Belgorod (Rusland)
Vovtsjansk (Ukraine)
Tjuhujiv (Ukraine)
Zmijiv (Ukraine)
Izjum (Ukraine)
Rubizjne (Ukraine)
Lysytjansk (Ukraine)
Severodonetsk (Ukraine)
Kamensk-Sjakhtinskij (Rusland)
Ust'-Donetsk (Rusland)

Kilder

Eksterne henvisninger 

Floder i Belgorod oblast
Floder i Rostov oblast
Floder i Kharkiv oblast
Floder i Luhansk oblast
Floder i Donetsk oblast
Psel

Psel (også Psjol; , ; , ) er en flod i Belgorod og Kursk oblast i Rusland og Poltava og Sumy oblast i Ukraine. Den er en venstre biflod til Dnepr, med en længde på 717 km, og et afvandingsareal på 22.800 km². 

Psjol har sit udspring i de sydøstlige dele af det centralrussiske højland, og løber derfra i vestlig retning. Omtrent ved byen Sumy ændrer den retning mod syd-sydvest og passerer over Poltavaplateauet og munder ud i Kamjanskereservoiret i Dnepr, mellem byerne Krementjuk og Horisjni Plavni. Floden er frosset til fra november til marts.

Bifloder 

Psel har et stort antal bifloder, de største er:

Kommercielt brug af Psel 
Vandgennemstrømningen reguleres vandkraftværker både i Rusland og i Ukraine og vandet anvendes til landbrugs- og industriformål. Flodalen benyttes som landbrugsjord.

Byer ved Psel

Referencer

Eksterne henvisninger 

Bifloder til Dnepr
Floder i Kursk oblast
Floder i Belgorod oblast
Floder i Poltava oblast
Floder i Sumy oblast
Al-Manar Centre

Al-Manar Islamic & Cultural Centre eller blot Al-Manar Centre også kaldet 2 Glynrhondda Street efter stedets adresse i Cathays-distriktet i Cardiff i Wales er en salafistisk moske. Mosken er grundlagt i 1992 og beskriver sig som "en af Ahlus-Sunnah organisationerne".

En ofte fremført myte er, at mosken blev registreret på adressen i 1860, hvilket ville gøre mosken til den ældste moske i Storbritannien Det har imidlertid vist sig, at myten er opstået som flge f en oversættelsesfejl i det britiske "Register of Religious Sites", og at det er Liverpool Muslim Institute (etableret i 1891), der er Storbritanniens ældste moske.

Moskeen opnåede bevågenhed i medierne i 2014 efter at det kom frem, at der blandt moskeens menighed var to mænd, der optrådte i en propagandavideo for Islamisk Stat, ligesom broderen til den ene af propagandisterne befandt sig i Syrienfor at kæmpe for Islamisk Stat. Al-Manar Centre afviste, at centeret havde nogen indblanding i radikaliseringen.

Se også 
 Shah Jahan Mosque i Woking, Surrey, den første moske i nordeuropa bygget til formålet.

Kilder

Eksterne henvisninger 
 al-Manar Centre

Moskeer
Bygninger, konstruktioner og anlæg i Wales
PVC (band)

PVC var en rockgruppe fra Oslo, der startede i april 1980.

Biografi 
Bandet var et af de første bands der startede deres eget pladeselskab. Deres inspirationskilder var bands som Joy Division, The Residents og Pere Ubu.

I 1980 debuterede bandet med singlen Sykebil/Gråstein. Bandet bestod dengang af Rune Martinsen, Jørn Loe, Hans Christian Andersen, Nils Petter Jensen og Svein Dahl. Oplaget på 500 eksemplarer blev utsolgt før året var omme. I 1981 kom deres næste udgivelse, Galehus.

I 1981 kom en mini-LP; Emilie Berliner. Bandets medlemmer var der Forsudd, Martinsen, Loe og Eivind Rølles på slagverk. Da den næste mini-LP, ...confront...confront, kom i 1982 var det kun Martinsen og Loe som var med i bandet. Knut-Erik Sandlie havde taget over for Forsudd, samme år startede Garden of Delight.Snart tog Oddvar Karlsmyr over som trommeslager.

Bandmedlemmersnes betydning 
Flere af de tidligere medlemmer i PVC fik betydning indenfor norsk musik senere. Bitten Forsudd spillede senere i Love Deniers, Vera Cruice, Garden of Delight og Einmal kommt die Liebe. Oddvar Karlsmyr kom senere med i Ym:stammen. Eivind Rølles kom med i Broadway News, oh senere i Monroes og blev derefter chef for BMG og for EMI Norge. Knut-Erik Sandlie var senere med i MMI (Multi Media Incest).

Diskografi 
 «Sykebil»/«Gråstein» (1980)
 Galehus (1981)
 Emile Berliner (1981)
 ... confront ... confront ... (1982)
 «Who's That Man»/«S&M» (Pla1982).

Eksterne henvisninger 
 Artikel på mic.no
 Bloggen Muzakk

Musikgrupper fra Norge
Etableret i 1980
Arnold Jeannesson

Arnold Jeannesson (født 15. januar 1986 i Challans) er en tidligere professionel fransk landevejscyeklrytter som cyklede for FDJ. Han er en tidligere mountainbike- og cyklecross-rytter.

Bedste resultater 
2007
 Etapesejr Tour de la Manche.

2008
 Etapesejr Tour de la Mance
 Etapesejr Tour de l'Avenir
 3. plads samlet, Tour de l'Avenir.

Eksterne henvisninger 

 

Mandlige cykelryttere fra Frankrig
Svend Aage Christensen

Svend Aage Christensen har flere betydninger:
 Svend Aage Christensen (bokser) (født 1917) – dansk bokser
 Svend Aage Christensen (historiker) (født 1942) – dansk emeritusforsker med indsatsområder i udenrigspolitik og EU-studier
Svend Aage Christensen (historiker)

Svend Aage Christensen (født 4. november 1942 i Sorø) er en dansk emeritusforsker, med indsatsområder i udenrigspolitik og EU-studier.

Christensen er søn af depotejer Christian Alfred Christensen og Agnes Birgitte Christoffersen og uddannet som mag.art. i sovjetisk og østeuropæisk historie samt slaviske sprog og især beskæftiget sig med udenrigspolitik, sikkerhedspolitik, energipolitik, international retspolitik, den kolde krig og arktiske forhold. Svend Aage Christensen var tidligere sekretariatschef i SNU, Det Sikkerheds- og Nedrustningspolitiske Udvalg.

Han blev 25. maj 1991 gift med med skuespilleren Brigitte Kolerus. Hun døde i 2001.

Udvalgte publikationer 
 Svend Aage Christensen, Energidialogen mellem EU og Rusland , DIIS Book, November 2007
 Svend Aage Christensen, “The Danish Experience. Denmark in NATO 1949-1999” in Small *States and Alliances, Erich Reiter, Heinz Gärtner (eds.), Heidelberg, Physica Verlag, 2001
 Svend Aage Christensen & Ole Wæver: “Symposium on Humanitarian Intervention: The Politics of Legal Change” in Cooperation and Conflict, Vol. 36(4): 430-442
 Ruslands historie [A History of Russia], bd. 1 og bd. 4, bidragene om Kiev-Rusland, det 17. århundrede og sovjetisk udenrigspolitik 1980-1991, København, Politikens Forlag, 1983, 1986, 1992
 Svend Aage Christensen: Dansk-russiske forbindelser i årene 1602-1658, Svend Aage Christensen og Henning Gottlieb (red.), Danmark og Rusland i 500 år, København, Det Sikkerheds- og Nedrustningspolitiske Udvalg, 1993. Også på rusisk, Свен Оге Кристенсен и Хеннинг Готтлиб, Дания и Россия – 500 лет, Moskva, 1996. Both versions were reprinted in 2010.
 Svend Aage Christensen, Copenhague – Thulé in Outre-Terre. Revue européenne de géopolitique, Les seigneurs de la mer, No. 25/26 : 461-474. Académie européenne de géopolitique, 2010

Eksterne henvisninger 
 Dansk Institut for Internationale Studier (DIIS), Svend Aage Christensen 
 Omtale i Brigitte Kolerus' biografi

Historikere fra Danmark
Faglitterære forfattere fra Danmark
Personer fra Sorø
Danskere i 1900-tallet
Danskere i 2000-tallet
Dansksprogede forfattere fra Danmark
Pandelygte

En pandelygte eller pandelampe er en lygte fikseret på hovedet og er typisk båret pga. udendørsaktiviteter om natten eller i mørke omgivelser såsom huleudforkning, natteorienteringsløb, vandring, backpacking, camping eller bjergcyling.

Se også
 Lommelygte
 Karbidlampe

Lygter og lanterner
Mary Beale

Mary Beale (født 26. marts 1632 i Suffolk, død 1699 i London) var en britisk portrætmaler.

Beale var en af de bedste kvindelige portrætmalere i 1600-tallet og hun brugtes af mange af datidens kendte personer. Bland andet har hun malet Karl 2. af England, Abraham Cowley, John Milton og ærkebiskop John Tillotson. Hun malede med olie, vandfarve og kridt. Prisen på et portræt lå på fem pund for bare hovedet og ti pund for et portræt i halvlængde. 

Hun fik to sønner med sin mand Charles Beale; Bartholomew som først studerede kunst, men opgav kunsten for i stedet at studere til læge for at følge i sin mors fodspor.

Kilder 
 Leslie Stephen – Dictionary of National Biography, vol 4 MacMillan & Co 1885
 Biografi hos Weiss Gallery

Eksterne henvisninger 

 Malerier af Mary Beale hos National Portrait Gallery i London

Malere fra England
Briter i 1600-tallet
Citadel Hồ-dynastiet

Citadel Hồ-dynastiet ligger i provinsen Thanh Hoa i Vietnam som i 2011 kom på UNESCOs verdensarvsliste. Det blev bygget i 1395 (Hồ-dynastiet) for at beskytte DaiViet fra kinesiske angreb af Ming dynastiet. I juli 2011 blev det en af verdens kulturarv (UNESCO).
Citadel Hồ-dynastiet ligger 150 km syd for Hanoi.

Noter 

Verdensarvsområder i Asien-Australasien
Nationalparker i Vietnam
Thanh Hoa
Birte Christoffersen

Birte Christoffersen, senere Birte Hanson og Birte Ekberg (født 28. marts 1924 i København) er en dansk-svensk tidligere udspringer, der deltog i tre olympiske lege i midten af det 1900-tallet og vandt bronzemedalje i tårnspring i 1948 i London.

Karriere 
Birte Christoffersen var fra København og begyndte på udspring i Kvindelig Idrætsforening. Hun vandt 17 danske mesterskaber i perioden 1941-1950 og deltog ved OL i London for Danmark i tårnspring og 3 meter vippe. På 3 meter vippen blev Christoffersen i den indledende runde nummer syv med 41,51 point efter et kiks i et svanehop. I finalerunden havde hun ligeledes problemer og sluttede her med 45,61 point, hvilket blot gav en tolvteplads i denne runde. Med samlet 87,12 point blev hun nummer ni i den endelige stilling i et felt på seksten deltagere. Hendes stærkeste disciplin var tårnspring, hvor hun i sine seks spring i finalerunden (eneste runde i disciplinen) opnåede 66,04 point, hvilket var nok til bronze efter amerikanerne Vicki Draves med 68,87 point og Patsy Elsener med 66,28 point. Christoffersen lå på andenpladsen inden sidste spring, men bronzemedaljen var et ganske opsigtsvækkende resultat.

I 1949 blev hun dobbelt nordisk mester (3 m og tårnspring) og ved EM i 1950 vandt hun bronze i begge disciplinerne. 

I begyndelsen af 1950'erne flyttede hun til Sverige, først til Stockholm, hvor hun stillede op for Stockholm Kappsimningsklubb og vandt fem svenske mesterskaber, og siden til Malmö. Her stillede hun op for Malmö Simsällskap og vandt 25 svenske mesterskaber for klubben. Fra 1954 og frem repræsenterede hun Sverige i internationale konkurrencer under navnet Birte Hanson, og ved EM 1954 vandt hun sølv på både 3 meter og i tårnspring. 

Ved OL 1956 i Melbourne stillede hun op i de samme discipliner. Her opnåede hun en niendeplads på 3 meter vippen med 102,19 point, mens hun blev nummer otte i tårnspring med 75,21 point. To år senere vandt hun bronze i tårnspring ved EM. Hendes sidste OL blev i 1960 i Rom, hvor hun kun deltog i tårnspring og blev nummer tolv med 77,43 point.

Birte Hanson fortsatte endnu et par år med udspring, inden hun indstillede sin aktive karriere. Hun forblev dog aktiv gennem en uddannelse som idrætsinstruktør i Malmö.

Privatliv 
Birte Christoffersen blev 1951 gift med svenskeren Hans Hanson og i 1973 med Sture Ekberg. Birte Ekberg, som hun nu hedder, bor i dag i Limhamn.

Referencer

Eksterne henvisninger 

 Runeberg

Udspringere fra Danmark
Udspringere fra Sverige
Medaljevindere fra Danmark ved sommer-OL 1948
Olympiske bronzemedaljevindere fra Danmark
Deltagere for Sverige ved sommer-OL 1956
Deltagere for Sverige ved sommer-OL 1960
Personer fra København
Tour de France 1973

Tour de France 1973 var den 60. udgave af Tour de France og fandt sted fra 30. juni til 22. juli.

Løbet bestod af 20 etaper på i alt 4.140 km, kørt med en gennemsnitsfart på 33,918 km/t.

Podieplaceringer 
De tre øverstplacerede i løbet var i rækkefølge:
 Luis Ocaña (ESP)
 Bernard Thévenet (FRA)
 José-Manuel Fuente (ESP)

Referencer 

1973
Cykelløb i 1973
Masiela Lusha

Masiela Lusha (født 23. oktober 1985) er en amerikansk/albansk forfatter, digter og skuespillerinde. Hun er mest kendt for sine roller som Carmen Lopez i sitcom'en George Lopez. Hun har også haft roller i film som Time of the Comet og Blood: The Last Vampire.

Filmografi 
 2000: Father's Love, Lisa
 2001: Summoning, Grace
 2001: Lizzie McGuire, Model
 2002: George Lopez, Carmen Lopez (101 episoder)
 2003: Clifford's Puppy Days, Nina (46 episoder)
 2004: Cherry Bomb, Kim
 2005: Unscripted
 2006: Law and Order: Criminal Intent, Mira
 2007: Time of the Comet, Agnes
 2008: Blood: The Last Vampire, Sharon
 2009: Ballad of Broken Angels: Harmony, Harmony
 2009: Lopez Tonight
 2010: Kill Katie Malone, Ginger
 2010: Of Silence, Annabelle
 2010: Signed in Blood, Nina
 2011: Under the Boardwalk: The Monopoly Story
 2011: Tough Business, Grace
 2011: Science of Cool

Eksterne henvisninger 

 

Skuespillere fra USA
Personer fra Tirana
Steenstrup

Steenstrup har flere betydninger:

Byer 
 Stenstrup (Svendborg Kommune) - by på Fyn
 Stenstrup (Helsingør Kommune) - by på Sjælland

Personer 
 Japetus Steenstrup (1813-1897) - dansk naturforsker og særlig zoolog
 Johannes Steenstrup (1844-1935) - dansk historiker og professor
 Knud Johannes Vogelius Steenstrup (1848-1913) - dansk geolog og grønlandsforsker
 Mathias Steenstrup (1822-1904) - dansk forfatter
 Poul Steenstrup (1772-1864) - norsk bjergværksdirektør

Danske efternavne
Salems kommun

Salem kommune er en kommune der ligger i det svenske län Stockholms län i Uppland. Administrationsby er Rönninge, som er den vestlige del af byen Tumba, som er delt mellem Salems og Botkyrka kommun.

Kommunen beliggende i Storstockholms sydvestlige udkanter mellem Botkyrka kommun, Ekerö kommun og Södertälje kommun, på den nordvestlige del af halvøen Södertörn.

Nord for byen ligger Bornsjön og Bornsjöns naturreservat. Nord derfor ligger Kyrkfjärden, som er en del af udløbet fra Mäleren, mellem Salem og Ekerön.

Kommuner i Stockholms län
Mølmark (Broager)

Mølmark er en bebyggelse i Broager Sogn syd for Broager i Sønderborg Kommune.

I populærkulturen 
I filminstruktøren Esben Høilund-Carlsens regi var det således, at skete der det mindste i Mølmark, nåede det at blive til noget stort, inden nyheden nåede frem til Broager.

I 1970 lavede Esben Høilund-Carlsen en udsendelse til DR TV om sin fødeby Broager, med titlen ”6310 Broager”. Udsendelsen var et portræt af en dansk provinsby, hvor man mødte mange af Broagers indbyggere. En af de medvirkende, slagtermester Joseph Rasmussen udtalte:

 
Da Esben Høilund-Carlsen var instruktør på tv-serien Apotekeren i Broager lod han dyrlæge Gregers Høilund-Carlsen komme med en tilsvarende udtalelse. Serien på 6 afsnit var en krimi og blev vist i 1983 på TV Syd, som dengang var et forsøg under Danmarks Radio, på landsdækkende DR i 1985 og genudsendt i 1993 og 2008 på TV Syd.

Referencer 

Lokaliteter i Sønderborg Kommune
Apes pagasts

Apes pagasts er en territorial enhed i Apes novads i Letland. Pagasten havde 576 indbyggere i 2010 et 521 indbyggere i 2016 og omfatter et areal på 124,92 kvadratkilometer. Hovedbyen i pagasten er Ape.

Kildehenvisninger 

Pagasts
Gaujienas pagasts

Gaujienas pagasts er en territorial enhed i Apes novads i Letland. Pagasten etableredes i 1822, havde 1.013 indbyggere i 2010 og omfatter et areal på 126 kvadratkilometer. Hovedbyen i pagasten er Gaujiena.

Kildehenvisninger

Eksterne henvisninger 
Officiel hjemmeside 

Pagasts
Trapenes pagasts

Trapenes pagasts er en territorial enhed i Apes novads i Letland. Pagasten etableredes i 1923, havde 885 indbyggere i 2010 et 759 indbyggere i 2016. og omfatter et areal på 137,25 kvadratkilometer. Hovedbyen i pagasten er Trapene.

Kildehenvisninger

Eksterne henvisninger 
Officiel hjemmeside 

Pagasts
Virešu pagasts

Virešu pagasts er en territorial enhed i Apes novads i Letland. Pagasten etableredes i 1945, havde 730 indbyggere i 2010 et 676 indbyggere i 2017  og omfatter et areal på 154,54 kvadratkilometer. Hovedbyen i pagasten er Vireši.

Kildehenvisninger

Eksterne henvisninger 
Officiel hjemmeside  

Pagasts
Bēnes pagasts

Bēnes pagasts er en territorial enhed i Auces novads i Letland. Pagasten havde 2.000 indbyggere i 2010 og omfatter et areal på 88,90 kvadratkilometer. Hovedbyen i pagasten er Bēne.

Kildehenvisninger 

Pagasts
Īles pagasts

Īles pagasts er en territorial enhed i Auces novads i Letland. Pagasten havde 482 indbyggere i 2010 og omfatter et areal på 76,57 kvadratkilometer. Hovedbyen i pagasten er Īle.

Kildehenvisninger 

Pagasts
Lielauces pagasts

Lielauces pagasts er en territorial enhed i Auces novads i Letland. Pagasten havde 539 indbyggere i 2010 og omfatter et areal på 80,47 kvadratkilometer. Hovedbyen i pagasten er Lielauce.

Kildehenvisninger 

Pagasts
Ukru pagasts

Ukru pagasts er en territorial enhed i Auces novads i Letland. Pagasten etableredes i 1921, havde 471 indbyggere i 2010 og omfatter et areal på 94,52 kvadratkilometer. Hovedbyen i pagasten er Ukri.

Kildehenvisninger 

Pagasts
Vītiņu pagasts

Vītiņu pagasts er en territorial enhed i Auces novads i Letland. Pagasten etableredes i 1945, havde 1.176 indbyggere i 2010 og omfatter et areal på 133,66 kvadratkilometer. Hovedbyen i pagasten er Vītiņi.

Kildehenvisninger 

Pagasts